Dié verdagte het Meyer se bakkie glo oor die grens geneem en toe in ’n skietgeveg met die Mosambiekse polisie betrokke geraak voordat hy in hegtenis geneem is. Mosambiek het nie ’n uitleweringsooreenkoms met Suid-Afrika nie.
Meyer het naby die hoofhek van die reservaat probeer om ’n pistool by een van die mans af te vat. Hulle het hom daarna doodgeskiet en sy lyk in die veld gelos. Mev. Meyer het uit die bakkie gespring en wou met haar babaseuntjie weghardloop. Die booswigte het haar gegryp, met ’n moersleutel geslaan en in die bakkie teruggedwing.
Hul nagmerrierit het sowat 70 km ver op die pad na Phalaborwa voortgeduur voordat hulle die teerpad verlaat en die veld in is. Wouter het begin huil. Die rowers het ’n pistool teen sy kop gedruk en sy ma beveel om hom stil te maak. Die rowers het die bakkies se satelliet-opsporingstoestelle verwyder en die Gallagher-egpaar en mev. Meyer in die veld naby die Krugerwildtuin se Phalaborwa-hek gelos.
Middelburg. – ’n Man is in die skouer gewond en sy hond skrams in die gesig geskiet nadat hulle eergisteraand op hul kleinhoewe hier aangeval is.
“Hy het net doodstil gestaan en vir ons gekyk. Toe my rottweiler, Os, die kombuis binnekom, het die man groot geskrik.
“Hy het ’n .38 Special uitgehaal en op Os geskiet. Die koeël het hom skrams in die gesig getref. Dit was gelukkig net ’n velwond,” het mev. Venter vertel.
Die man het ’n skoot afgevuur en Venter in die skouer getref, maar Venter het nogtans daarin geslaag om die man by die agterdeur uit te druk en die deur toe te druk.
“Ek het in daardie stadium vir Danita geskree om my pistool te gaan haal. Sy het dit vir my gebring en ek het ’n paar waarskuwingskote deur die deur gevuur,” het mnr. Venter vertel.
Kapt. Tessa Jansen, polisiewoordvoerder, het gesê kort voordat Sellars geskiet is, het hy sy vrou gebel en gesê hy word agtervolg.